[{"text_idx": "#000003", "text": "Cydweithio er mwyn sicrhau swyddi gwell, gwell gwasanaethau iechyd a gofal, amgylchedd mwy gwyrdd ac economi fwy ffyniannus \u2012 dyna\u2019r genhadaeth sydd wrth wraidd y strategaeth arloesi newydd i Gymru, sy\u2019n cael ei lansio heddiw gan Lywodraeth Cymru."}, {"text_idx": "#000004", "text": "Mae\u2019r weledigaeth drawslywodraethol newydd o arloesi er mwyn creu Cymru gryfach, decach, a fwy gwyrdd yn dangos sut y byddwn yn mynd ati i arloesi mewn ffyrdd gwahanol yn y dyfodol; gan fabwysiadu agwedd \u201cseiliedig ar genhadaeth\u201d ac ar gydweithio sy\u2019n cynnwys pedair cenhadaeth:"}, {"text_idx": "#000006", "text": "Yr Economi: Hanfod y genhadaeth hon yw mynd ati i sicrhau bod Cymru yn genedl flaenllaw ac arloesol. Bydd economi Cymru yn arloesi er mwyn creu twf, yn cydweithio ar draws sectorau er mwyn datrys yr heriau sy\u2019n wynebu\u2019n cymdeithas, yn mabwysiadu technolegau newydd er mwyn gwella effeithlonrwydd a chynhyrchiant, yn defnyddio adnoddau mewn ffordd gymesur, ac yn caniata\u0301u i ddinasyddion rannu cyfoeth drwy sicrhau gwaith teg."}, {"text_idx": "#000007", "text": "Iechyd a Llesiant: Mae maint y galw sy\u2019n wynebu system iechyd a gofal Cymru yn fwy nag a fu erioed o\u2019r blaen. O dan y genhadaeth hon, bydd y sector iechyd a gofal cymdeithasol yn cydweithio a\u0302 diwydiant, y byd academaidd a\u2019r trydydd sector i ddarparu ffyrdd newydd o weithio a fydd yn sicrhau mwy o werth ac effaith i ddinasyddion. Byddant yn gweithio gyda\u2019i gilydd ac yn arloesi er mwyn trawsnewid meysydd megis oedi wrth drosglwyddo gofal, y ddarpariaeth gofal yn y gymuned, gwasanaethau canser a gwasanaethau iechyd meddwl."}, {"text_idx": "#000009", "text": "Mae\u2019r strategaeth hon yn gosod y sylfaen ar gyfer dyfodol deinamig i Gymru. Y nod yw cydweithio i sicrhau y bydd entrepreneuriaeth, arloesedd a thechnolegau newydd yn gallu cyrraedd pob rhan o\u2019n cymdeithas, gan dod a\u0302 gwell iechyd, swyddi gwell a mwy o ffyniant i fusnesau, i brifysgolion, ac i gymunedau lleol."}, {"text_idx": "#000010", "text": "Wrth i raglenni presennol yr UE ddirwyn i ben eleni ac a oherwydd nad oes unrhyw sicrwydd y byddwn yn cael cymryd rhan ym mentrau gwyddonol yr UE yn y dyfodol, mae natur y dirwedd ymchwil, datblygu ac arloesi yn newid yng Nghymru."}, {"text_idx": "#000011", "text": "Mae\u2019r strategaeth yn gwneud ymrwymiad cadarn y bydd Gweinidogion Cymru yn ceisio sbarduno buddsoddiad oddi wrth Lywodraeth y DU a thu hwnt ym meysydd ymchwil, datblygu ac arloesi yng Nghymru. Bydd Llywodraeth Cymru yn gweithio gydag asiantaethau arloesi\u2019r DU pan fydd gennym nodau cyffredin, ar o\u0302l iddynt ddatgan eu bwriad i gynyddu buddsoddiad ym meysydd ymchwil, datblygu ac arloesi yn sylweddol y tu allan i Lundain a de-ddwyrain Lloegr."}, {"text_idx": "#000012", "text": "Hefyd, mae\u2019r Gweinidog yn cadarnhau heddiw nad dim ond i fusnesau a sefydliadau ymchwil yn unig y bydd cymorth Arloesi Hyblyg SMART ar gael oddi wrth Lywodraeth Cymru o hyn ymlaen. Bydd ar gael i unrhyw sefydliad a fydd am weithio ym meysydd ymchwil, datblygu ac arloesi, gan gynnwys y trydydd sector, yr awdurdodau lleol, a\u2019r byrddau iechyd."}, {"text_idx": "#000015", "text": "\u201cMae\u2019r Strategaeth Arloesi hon yn cael ei lansio ar adeg dyngedfennol i\u2019n gwlad. Wrth i\u2019r rhaglenni sy\u2019n cael eu hariannu gan yr UE ddirwyn i ben eleni, ac oherwydd nad oes unrhyw sicrwydd y byddwn ni\u2019n cael cymryd rhan ym mentrau gwyddonol yr UE yn y dyfodol, bydd y dirwedd ymchwil, datblygu, ac arloesi yn newid yng Nghymru."}]